โจโค วีโดโด ประธานาธิบดีอินโดนีเซียได้ต่อสายพูดคุยกับ อีลอน มัสก์ ผู้ก่อตั้งของ SpaceX และ Tesla ในการลงทุนอุตสาหกรรมใด
เว็บไซต์ Detik ซึ่งเป็นสื่อธุรกิจในประเทศอินโดนีเซีย ได้รายงานว่า โจโค วีโดโด ประธานาธิบดีอินโดนีเซียได้ต่อสายพูดคุยกับ อีลอน มัสก์ ผู้ก่อตั้งของ SpaceX และ Tesla ในการลงทุนอุตสาหกรรมรถยนต์ไฟฟ้าที่ประเทศอินโดนีเซีย โดยประเด็นสำคัญคือเรื่องของแบตเตอรี่รวมไปถึงโอกาสอื่นๆ ในการลงทุนเกี่ยวกับรถยนต์ไฟฟ้า

ในช่วงกลางเดือนพฤศจิกายน 2020 ที่ผ่านมา รัฐบาลอินโดนีเซียเตรียมที่จะปิดดีลกับ Tesla ในการลงทุนโรงงานผลิตแบตเตอรี่ครบวงจรในประเทศอินโดนีเซีย โดยเป้าหมายของอินโดนีเซียคือ ต้องการเป็นแหล่งผลิตแบตเตอรี่รถยนต์ไฟฟ้าที่ใหญ่ที่สุดในโลก เนื่องจากอินโดนีเซียมีแร่นิกเกิลสำรองสูงถึง 1 ใน 4 ของปริมาณทั้งหมด

ขณะเดียวกันประธานาธิบดีอินโดนีเซียอย่าง โจโค วีโดโด เอง ก็ได้ชักชวนให้ อีลอน มัสก์ มาตั้งฐานส่งจรวดของ SpaceX ที่ประเทศอินโดนีเซียด้วย โดย อีลอน มัสก์ เองได้ตอบรับคำชวนของประธานาธิบดีอินโดนีเซียและเตรียมส่งทีมงานเข้ามาสำรวจในประเทศอินโดนีเซียในช่วงเดือนมกราคม 2021 เพื่อสำรวจหาความเป็นไปได้ของทั้ง Tesla และ SpaceX

ข้อดีของอินโดนีเซีย คืือ ถ้าหากเป็นฐานส่งจรวดคือ อยู่ในบริเวณเส้นศูนย์สูตร ทำให้ลดปริมาณการใช้เชื้อเพลิงในการยิงจรวด และได้แรงส่งจากการหมุนรอบวงโคจรของโลก ซึ่งที่ผ่านมา SpaceX เองก็ได้หาพื้นที่ในการยิงจรวดที่ใกล้เส้นศูนย์สูตรมากที่สุด เช่น บริเวณรัฐเท็กซัส เป็นต้น
ความรู้ทางการเงิน,ข้อมูลการเงินรายบริษัท